পহেলগাঁওয়ে মৃতদের পরিবারকে কী জানালেন মোদি?

ওয়েব ডেস্ক: পহেলগাঁওয়ে (Pahalgam) জঙ্গি হামলায় নিহত একাধিক। একদিকে যখন সেই ঘটনায় শোকস্তব্ধ আসমুদ্রহিমাচল, ঠিক সেই সময় বিহারের মধুবনী জেলায় বৃহস্পতিবার একটি সভায় যোগ দিলেন প্রধানমন্ত্রী নরেন্দ্র মোদি (Pm Narendra Modi)। আর সভার শুরুতেই পহেলগাঁওয়ে (Pahalgam) জঙ্গি হামলায় যারা নিহত হয়েছেন, সেই সকল মৃতদের পরিবারের পাশে থাকার আশ্বাস দিলেন মোদি।

সভার শুরুতেই নিহতদের প্রতি শ্রদ্ধা জানাতে এক মিনিটের নীরবতা পালন করলেন মোদি (Pm Narendra Modi)।

আরও পড়ুন: বিশ্বকে বলছি, প্রত্যেক জঙ্গী ও মদতদাতা শাস্তি পাবে: নরেন্দ্র মোদি

তিনি বলেন, ‘কার্গিল থেকে কন্যাকুমারী পর্যন্ত সকলে শোকস্তব্ধ। সবার মধ্যে আক্রোশ রয়েছে। দেশের শত্রুতা ভারতের আত্মাকে আক্রমণ করেছে। যে এই হামলা করেছে, সেই সন্ত্রাসবাদীদের কল্পনার থেকেও বেশ শাস্তি মিলবে।’

সভা থেকে তিনি আরও বলেন, ‘কেউ নিজের ছেলে, কেউ নিজের ভাইকে, কেউ স্বামীকে হারিয়েছেন। ওঁর মধ্যে কেউ বাংলা, কেউ কন্নড়, কেউ মারাঠি ছিলেন, গুজরাটি ছিলেন। সন্ত্রাসবাদীরা আমাদের দেশের আত্মাকে আক্রমণ করেছে। সন্ত্রাসের সামনে ভারত মাথা নত করবে না।’

দেখুন অন্য খবর